Dilorom Egamberdiyeva

Dilorom Egamberdiyeva (1962-yil 25-oktyabrda tugʻilgan) — oʻzbek aktrisasi. Aktrisa oʻlaroq ilk faoliyatini 1981-yilda suratga olingan Oltin jun filmida Zuhra ismli tarjimon qiz roli bilan boshlagan. Kelinlar qoʻzgʻoloni (1984) filmida jonlantirgan Nigora, Armon (1987) filmida jonlantirgan Xumor hamda Temir xotin (1990) filmida jonlantirgan Alomat kabi rollari ortidan shuhrat qozongan.

1995-yilda Oʻzbekistonda xizmat koʻrsatgan artist mukofotiga loyiq topilgan.

 Hayoti 
Dilorom Egamberdiyeva 1962-yil 25-oktyabrda Oʻzbekiston SSRning Fargʻona viloyatida tugʻilgan. Maktabni tamomlagach, Sergey Gerasimov nomidagi Butunrossiya davlat kinematografiya institutida tahsil olgan va 1983-yilda uni bitirgan.

 Faoliyati 
Egamberdiyeva 1981-yilda Muxtor Aga-Mirzayev va Latif Fayziyev rejissyorligi ostida suratga olingan Oltin jun (Zolotoye runo) filmida Zuhra ismli tarjimon qiz rolini ijro etganZolotoye runo (1981). IMDb.com.Melis Abzalov tomonidan suratga olingan Kelinlar qoʻzgʻoloni (1984) filmida gavdalantirgan Nigora roli ortidan shuhrat qozongan. Keyinchalik, u Hujum va Poklanish kabi filmlarda suratga tushgan. Egamberdiyeva yana 1987-yilda suratga olingan Armon filmida Xumor, 1990-yilda suratga olingan Temir xotin filmida esa Alomat rollarini ijro etgan.

 Filmografiyasi 
 Filmlar 
+ Yil Nom Rol Izohlar  1981 Oltin jun Zuhra ismli tarjimon qiz  1983 Uygʻonish    Yolgʻiz    1985 Kelinlar qoʻzgʻoloni Nigora   1985 Sozvezdiye lyubvi Mohigul Telefilm  1986 Armon Xumor   Okhota na drakona     Ataka   Rus tilidagi film  1987 Iskuplenie     1990 Temir xotin  Alomat   2009 Yulduzingni ber osmon     2009 Chol va nabira Gʻanisherning onasi   2010 Madina     2016 Baron    

 Televideniye 
+ Yil Nom Rol Izohlar  2007 Zastava Nodirshoxning rafiqasi  

 Shaxsiy hayoti 
Egamberdiyeva 1990-yilda turmushga chiqqan va bitta qiz farzandi bor.

 Manbalar 

 Havolalar  


Turkum:Yashayotgan insonlar
Turkum:Oʻzbekiston kino aktrisalari